Saya mau tau Sejarah dari Sekolah Menengah Kebangsaan Matang Hilir. Jelaskan dalam bahasa melayu

SMK Matang Hilir telah ditubuhkan pada 1 Disember 1991. Sekolah ini menumpang dan berkongsi bangunan dengan SRK Tan Sri Dato Haji Mohamad, Taman Malihah, Matang. Sekolah ini dimulakan dengan lima buah kelas, iaitu tiga buah tingkatan 1 dan dua buah Tingkatan Peralihan. Seramai 188 orang pelajar bersama dengan 10 orang guru telah menjadi warganya pertama. Pelajar-pelajar ini adalah dari sekolah-sekolah rendah yang berdekatan yang terdiri daripada pelbagai bangsa.

Dengan Tertubuhnya SMK Matang Hilir, ibu bapa di sekitar kawasan Batu Kawa dan Matang tidak perlu menghantar anak-anak mereka belajar jauh ke sekolah lain di Kuching. Tahap pencapaian akademik sekolah ini adalah setanding dengan sekolah-sekolah lain di kawasan Kuching.

Sekarang SMK Matang Hilir mempunyai 53 buah kelas, Tingkatan Peralihan sehingga Tingkatan 5. Bilangan pelajar bertambah berlipat ganda.

Berikut adalah enrolmen pelajar dan jumlah staf dari tahun 1992 hingga 2010:

Berikut adalah senarai nama pengetua sejak tahun 1992.

Encik Waslie Bin Sunting(1991 - 1992)

Encik Wahab Bin Bujang(1993 - 1994)

Encik Rambli Bin Zainuddin(1994 - 1996)

Encik Abg. Mat Ali Bin Abang Masagus(15 April 1996 - 15 Disember 1996)

Puan Juita Binti Senawi(1996 - 1997)

Encik Dahlan Bin Salin@Morshalin(1997 - 2003)

Encik Bidin Bin Abas(2003 - 2005)

Puan Aminah Binti Haji Sapawi(29 April 2005 - 31 Oktober 2005)

Puan Fatimah Binti Matair(2005 - 2006)

Puan Hajah Dayang Mastura Binti Awang Hassim(2006 hingga 2013)

Encik Borhan Bin Bujang(17 September 2014 - 22 November 2014)

Tuan Haji Ibrahim Bin Jamain(11 Disember 2014 - 16 November 2015)

Encik Wahab Bin Bujang(16 November 2015 hingga sekarang)

Memandangkan pertambahan bilangan pelajar, mulai tahun 1994 sesi persekolahan telah dibahagi kepada dua sesi, iaitu Sesi Pagi - Tingkatan 2 dan 3 manakala Sesi Petang pula merangkumi  Tingkatan Peralihan dan Tingkatan 1 dan dua kelas Tingkatan 2. Pada tahun 2000 pula, SMK Matang Hilir telah memulakan kelas menengah atas dengan dua kelas aliran sastera sosial dan empat kelas sastera. Bilangan pelajar yang bertambah menyebabkan bilik kelas dan kemudahan sekolah tidak mencukupi. Mulai tahun tersebut, SMK Matang Hilir telah berkongsi dengan sebuah sekolah rendah iaitu SK Matang Jaya. Kemajuan dan perkembangan kawasan Matang dan Batu Kawa, menyebabkan murid SMK Matang Hilir memiliki bangunan sendiri. Oleh itu, SMK Matang Hilir telah dinaik taraf sebagai sekolah Gred A pada tahun 2003.

Pada tahun 2003, satu lagi sejarah telah tercatat dalam diari SMK Matang Hilir apabila tertubuhnya 2 buah Kelas Aliran Sains Tulen. Sebuah bangunan baru telah siap dibina pada akhir tahun 2005 bagi menampung jumlah murid yang terlalu ramai di SMK Matang Hilir. Pada bulan Mac, SMK Matahng Hilir telah mengadakan sesi persekolahan satu sesi. Pada tahun 2007, sesi persekolahan telah diadakan dalam dua sesi semula kerana jumlah kelas tidak mencukupi bagi menampung jumlah murid yang semakin banyak. Sesi persekolahan pada tahun 2009 masih dijalankan dalam dua sesi. Peningkatan jumlah murid yang mendadak juga menyebabkan jumlah kelas turut bertambah dari 53 buah kelas kepada 57 buah kelas.